
REPUBLIKA HRVATSKA
  ZADARSKA ŽUPANIJA
   OPĆINA ŠKABRNJA
       Općinski načelnik

KLASA: 112-01/22-01/01
URBROJ: 2198-5-02-22-3
Škabrnja, 23.02.2022. godine

Povjerenstvo za provedbu natječaja za imenovanje pročelnika/ce Jedinstvenog upravnog odjela Općine Škabrnja , na temelju članka 19. i 20. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/08, 61/11, 04/18 i 112/19 ), objavljuje

OBAVIJEST I UPUTE KANDIDATIMA

o javnom natječaju objavljenom u „Narodnim novinama“, broj: 22/2022  od 23.02.2022.godine za imenovanje pročelnika Jedinstvenog upravnog odjela Općine Škabrnja. 
[bookmark: _GoBack]Prijave na natječaj podnose se u roku od 8 dana od dana objave u Narodnim novinama.
Izrazi koji se koriste u ovoj obavijesti za osobe u  muškom rodu uporabljeni su neutralno i odnose se na muške i ženske osobe. 


1. Opis poslova
	Poslovi radnog mjesta
	%

	Rukovodi Jedinstvenim upravnim odjelom u skladu sa zakonom i drugim propisima;
	15 %

	Organizira, brine o izvršavanju i nadzire obavljanje poslova, daje upute za rad zaposlenima i koordinira rad Jedinstvenog upravnog odjela;  
	10 %

	Obavlja poslove u svezi pripremanja sjednica općinskog vijeća;
	10 %

	Obavlja poslove rješavanja upravnih postupaka i izdavanja rješenja ;
	10 %

	Provodi neposredan nadzor nad radom u Jedinstvenom upravnom odjelu;
	5 %

	Poduzima mjere za osiguranje učinkovitosti u radu, brine o stručnom osposobljavanju  i usavršavanju djelatnika i o urednom i pravilnom korištenju imovine i sredstava za rad; 
	10 %

	Prati propise iz nadležnosti Jedinstvenog upravnog odjela;
	15 %

	Poduzima mjere za utvrđivanje odgovornosti za povrede službene dužnosti;
	5 %

	Organizira i zajedno s ostalim zaposlenim službenicima obavlja poslove koji su u nadležnosti ustrojenih odsjeka u kojima nema zaposlenih službenika.
	5 %

	Osigurava suradnju Jedinstvenog upravnog odjela s tijelima državne uprave, tijelima lokalne  i regionalne (područne) samouprave i drugim institucijama.
	10 %

	Obavlja i druge poslove po nalogu Općinskog načelnika
	5 %



*Temeljem članka 24. Uredbe o klasifikaciji radnih mjesta u lokalnoj i područnoj (regionalnoj) samoupravi, ako se na javni natječaj ne javi osoba koja ispunjava propisani uvjet stručnog obrazovanja, na radno mjesto pročelnika jedinstvenog upravnog odjela iznimno može biti imenovan sveučilišni prvostupnik struke odnosno stručni prvostupnik struke koji ima najmanje pet godina radnog iskustva na odgovarajućim poslovima i ispunjava ostale uvjete za imenovanje.


2. Podaci o plaći 
 Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10) plaću službenika i namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta za koje je službenik, odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Plaću radnog mjesta „Pročelnika Jedinstvenog upravnog odjela“ čini umnožak koeficijenta radnog mjesta 1,60 i osnovice za izračun plaće koja iznosi 5.108,84 kuna, uvećano za 0,5 % za svaku navršenu godinu radnog staža.

3. Prethodna provjera znanja i sposobnosti obuhvaća:
· pisano testiranje,
· intervju  s kandidatima koji su ostvarili najmanje 50% bodova na provedenom pisanom testiranju.

4. Pravni i drugi izvori za pripremanje kandidata za prethodnu provjeru

· Ustav Republike Hrvatske („Narodne novine“ broj: 56/90, 135/97, 8/98, 113/00, 124/00, 28/01, 41/01,55/01, 76/10, 85/10 i  05/14)

· Zakon o općem upravnom postupku („Narodne novine“ broj: 47/09, 110/21),

· Zakon o lokalnoj i područnoj(regionalnoj)samoupravi(„Narodne novine“ broj:33/01, 60/01,129/05, 109/07, 125/08, 36/09, 150/11, 144/12 , 19/13 i 137/15, 123/17, 98/19, i 144/20),

· Zakon o službenicima  i namještenicima u lokalnoj i područnoj (regionalnoj) samoupravi („Narodne novine“ broj: 86/08, 61/11, 04/18 i 112/19)

· Zakon o proračunu („Narodne novine“ broj: 144/21)

· Uredba o uredskom poslovanju („Narodne novine“ broj: 75/21)

· Zakon o komunalnom gospodarstvu („Narodne novine“ broj: 68/18, 110/18 i 32/20).

· Zakon o prostornom uređenju („Narodne novine“ broj: 153/13, 65/17, 114/18, 39/9 i 98/19)

· Statut Općine Škabrnja („Službeni glasnik Općine Škabrnja“ broj: 02/21)

· Poslovnik o radu Općinskog vijeća Općine Škabnrnja („Službeni glasnik Općine Škabrnja“ broj: 02/21)

Napomena: pravni izvori za pripremanje kandidata za prethodnu provjeru su i sve možebitne izmjene i dopune propisa iz ove točke , a koje će stupiti na snagu nakon objave Natječaja.



5. Način obavljanja prethodne provjere znanja i sposobnosti kandidata 

Prethodnoj  provjeri  znanja  i  sposobnosti mogu  pristupiti  samo kandidati  koji ispunjavaju  formalne uvjete iz Javnog natječaja.
Smatra se da je kandidat, koji nije  pristupio prethodnoj provjeri znanja i sposobnosti, povukao prijavu na Javni natječaj.
Po  dolasku  na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta.
Kandidati koji ne mogu dokazati identitet ne mogu pristupiti prethodnoj provjeri.

Nakon  utvrđivanja  identiteta  kandidata,  prethodna  provjera  znanja  i  sposobnosti započinje  pisanim testiranjem. Kandidatima će biti podijeljena pitanja za provjeru znanja.
Na pisanoj provjeri kandidati mogu ostvariti od 1 do10 bodova. Na pisanom testiranju nije dozvoljeno koristiti  se  literaturom i zabilješkama, napuštati  prostoriju,  razgovarati s ostalim kandidatima  niti na bilo koji drugi način remetiti koncentraciju kandidata, a mobitel je potrebno isključiti.
Pisano testiranje traje maksimalno 45 minuta.

Intervju se  provodi  samo  s  kandidatima  koji  su  ostvarili  najmanje  50% bodova na provedenom testiranju.
Povjerenstvo za provedbu  Javnog natječaja kroz  intervju  s  kandidatima  utvrđuje snalažljivost, komunikativnost,  kreativnost,  profesionalne  ciljeve  i motivaciju za rad u Općini  Škabrnja.  Rezultati intervjua boduju se od 1 do 10 bodova.

Nakon prethodne provjere znanja i sposobnosti kandidata Povjerenstvo za  provedbu Javnog natječaja sastavlja Izvješće  o  provedenom  postupku  i  utvrđuje  rang listu  kandidata prema ukupnom  broju  ostvarenih bodova.
Izabrani  kandidat  mora  dostaviti  uvjerenje  o  zdravstvenoj  sposobnosti  prije  donošenja  rješenja  o imenovanju.
Protiv rješenja  o  imenovanju kandidat koji  nije primljen u  službu ne može podnijeti žalbu, ali može pokrenuti upravni spor u roku od 30 dana od dana dostave rješenja o imenovanju.

POZIV NA  PRETHODNU  PROVJERU  ZNANJA  I  SPOSOBNOSTI  BITI ĆE OBJAVLJEN  NAJMANJE  5 DANA  PRIJE  PRETHODNE PROVJERE NA WEB  STRANICI   I  NA OGLASNOJ  PLOČI  OPĆINE  ŠKABRNJA.

